
საქართველოს ფინანსთა მინისტრის 
ბრძანება №902

2007 წლის 18 ივლისი 
ქ. თბილისი

„საქართველოს რესპუბლიკის მთავრობასა და ამერიკის შეერთებული შტატების მთავრობას შორის ჰუმანიტარული და ტექნიკური ეკონომიკური დახმარების ხელშეწყობისათვის თანამშრომლობის თაობაზე“ 1992 წლის 31 ივლისის ხელშეკრულების და „საქართველოს მთავრობასა და ამერიკის შეერთებული შტატების მთავრობას შორის თავდაცვის სფეროში თანამშრომლობის შესახებ“ 2002 წლის 10 დეკემბრის შეთანხმების ფარგლებში ამერიკის შეერთებული შტატების მთავრობის დახმარების პროგრამების განხორციელებისას საგადასახადო და საბაჟო შეღავათების გამოყენების შესახებ“ ინსტრუქციის დამტკიცების თაობაზე“ საქართველოს ფინანსთა მინისტრის 2004 წლის 23 აპრილის №283 ბრძანებაში ცვლილების შეტანის თაობაზე

„ნორმატიული აქტების შესახებ“ საქართველოს კანონის 36-ე მუხლის შესაბამისად, ვბრძანებ:
1. საქართველოს ფინანსთა მინისტრის 2004 წლის 23 აპრილის №283 ბრძანებით (სსმ III, 26.04.2004 წ., №44, მუხ. 386) დამტკიცებულ „საქართველოს რესპუბლიკის მთავრობასა და ამერიკის შეერთებული შტატების მთავრობას შორის ჰუმანიტარული და ტექნიკური ეკონომიკური დახმარების ხელშეწყობისათვის თანამშრომლობის თაობაზე“ 1992 წლის 31 ივლისის ხელშეკრულების და „საქართველოს მთავრობასა და ამერიკის შეერთებული შტატების მთავრობას შორის თავდაცვის სფეროში თანამშრომლობის შესახებ“ 2002 წლის 10 დეკემბრის შეთანხმების ფარგლებში ამერიკის შეერთებული შტატების მთავრობის დახმარების პროგრამების განხორციელებისას საგადასახადო და საბაჟო შეღავათების გამოყენების შესახებ“ ინსტრუქციაში შეტანილ იქნეს შემდეგი ცვლილება და ინსტრუქციის მე-4 მუხლის მე-3 პუნქტი ჩამოყალიბდეს შემდეგი რედაქციით:

„3. განმახორციელებელი, რომელიც დახმარების პროგრამის ფარგლებში ახორციელებს საქონლის/მომსახურების შეძენას დღგ-ის ნულოვანი განაკვეთით, საგადასახადო ანგარიშ-ფაქტურის ერთ ეგზემპლარს იტოვებს საკუთარი სააღრიცხვო მიზნებისთვის, ხოლო მეორე ეგზემპლარს წარადგენს შესაბამის საგადასახადო ინსპექციაში მოქმედი კანონმდებლობის შესაბამისად.“.

2. ბრძანება ამოქმედდეს გამოქვეყნებისთანავე.

ა. ალექსიშვილი


